เจียง ต้าเว่ย์

เจียง ต้าเว่ย์ () หรือ เดวิด เจียง () เป็นนักแสดงชาวฮ่องกงผู้เป็นที่รู้จักกันเป็นอย่างดีจากภาพยนตร์กำลังภายในในยุคทศวรรษที่ 70 

เจียง ต้าเว่ย์ มีชื่อเดิมว่า เจียง เหว่ย์เหนียน (姜偉年) เกิดเมื่อวันที่ 29 มิถุนายน ค.ศ. 1947 ที่เมืองซูโจว มณฑลเจ้อเจียง เข้าสู่วงการการแสดงด้วยการเป็นนักแสดงประกอบแอ็คชั่นในชั้นเรียนการแสดงที่ไต้หวัน และยังเรียนศิลปะการต่อสู้ตามพวกหลิว เจียเหลียง เมื่อปี ค.ศ. 1967 และเข้าสู่วงการบันเทิงอย่างจริงจังในปี ค.ศ. 1968 โดยเป็นนักแสดงประกอบของบริษัทชอว์บราเดอร์ส หลังจากนั้นจึงมารับบทนักแสดงนำ โดยหลังจากที่ หวัง หยวี่ (王羽)  นักแสดงประจำของชอว์ฯย้ายไปรับงานแสดงที่ไต้หวัน เนื่องจากถูกชอว์บราเดอร์สปลดเพราะเรียกร้องขอเพิ่มค่าตัว  เจียง ต้าเว่ย์จึงเข้ามาสวมบทจอมยุทธ์แทน และหลังจากนั้นเจียง ต้าเว่ย์ก็กลายเป็นนักแสดงชั้นนำของชอว์ฯ คนต่อมา โดยผลงานส่วนใหญ่เป็นภาพยนตร์กำลังภายในเกือบทั้งสิ้น 

เจียง ต้าเว่ย์ เรียนจบระดับประกาศนียบัตร วิทยาลัยฮ่องกง

เจียง ต้าเว่ย์ จัดเป็นนักแสดงชายที่มีรูปร่างหน้าตาไม่หล่อ ซ้ำยังมีรูปร่างเล็กและบอบบาง แต่มีความปราดเปรียวและมีจุดเด่นคือ การแสดงออกทางสีหน้าแววตาที่ผู้กำกับหลายคนเห็นตรงกันว่า เหมาะสมกับการรับบทนำในภาพยนตร์กำลังภายใน โดยเฉพาะที่ดัดแปลงมาจากบทประพันธ์ของโกวเล้ง

ผลงานที่เป็นที่สร้างชื่อและเป็นผลงานที่ทำให้จดจำของเจียง ต้าเว่ย์ คือเรื่อง The Wandering Swordsman (ไอ้หนุ่มมีดฟ้าลั่น) ในปี ค.ศ. 1971 และเคยได้รับรางวัลนักแสดงชายยอดเยี่ยมและรางวัลนักแสดงชายผู้มีบุคลิกร่วมสมัยของเทศกาลภาพยนตร์เอเชีย จากภาพยนตร์เรื่อง Vengeance!  ในปีเดียวกันและ พั่นนี่ ในปี ค.ศ. 1973 ตามลำดับ จนได้รับฉายาว่า "ราชาภาพยนตร์เอเชีย" (亚洲影帝) อีกด้วย
       
ภาพยนตร์ที่เป็นที่รู้จักดีอีกเรื่องคือ The New One-Armed Swordsman (เดชไอ้ด้วน ตอนใหม่) ปี ค.ศ. 1971 และ The Blood Brothers ในปี ค.ศ. 1973 ซึ่งทั้งสองเรื่องนี้ เจียง ต้าเว่ย์แสดงร่วมกับ ตี๋ หลง  นักแสดงอีกรายที่มีชื่อเสียงโด่งดังในรุ่นเดียวกัน ทั้งคู่ยังมีผลงานแสดงร่วมกันต่อมาอีกหลายเรื่องจนกลายเป็น พระเอกหนุ่มคู่หูรุ่นใหม่ของวงการในยุคนั้น
       
เจียง ต้าเว่ย์มีผลงานการแสดงกว่า 70 เรื่อง นอกจากนี้ ยังมีผลงานกำกับการแสดงและเขียนบท และยังรับเป็นที่ปรึกษาด้านศิลปะการต่อสู้ให้กับภาพยนตร์หลาย ๆ เรื่องด้วย รวมถึงเคยร่วมแสดงภาพยนตร์ไทยในปี ค.ศ. 1983 ในเรื่อง พยัคฆ์ยี่เก ที่ได้ถ่ายทำในประเทศไทย  และระยะหลังยังหันมาแสดงละครโทรทัศน์ในสังกัดของทั้งบริษัท TVB และบริษัท aTV ในฮ่องกง ที่ยังมีผลงานมาถึงปัจจุบัน
       
ในต้นปี ค.ศ. 2008 เจียง ต้าเว่ย์ได้รับเกียรติยกย่องให้เป็นหนึ่งในร้อยนักแสดงแห่งศตวรรษ ร่วมกับ เจิ้ง เพ่ย์เพ่ย์ นักแสดงหญิงในบทบู๊เช่นเดียวกันร่วมยุค  เนื่องในโอกาสกำเนิดภาพยนตร์จีนครบรอบ 100 ปี ในงานประกาศรางวัลภาพยนตร์จีนยอดเยี่ยม ครั้งที่ 5 ที่จัดโดยสมาคมผู้สื่อข่าวบันเทิงร่วมจีนแผ่นดินใหญ่ ไต้หวันและกว่างโจว

ชีวิตครอบครัว เจียง ต้าเว่ย์สมรสกับหลี่ หลินหลิน ซึ่งเป็นนักแสดงเช่นเดียวกัน มีบุตรด้วยกันทั้งหมด 3 คน

ผลงานด้านการแสดง

ภาพยนตร์ (เมื่อเป็นนักแสดง)

ภาพยนตร์ไทย

 นักสู้ 2 แผ่นดิน (2521)
 พยัคฆ์ยี่เก (2526)

ภาพยนตร์ (เมื่อเป็นผู้กำกับฯ)
The Drug Addict (1974) 	  	 
A Mad World of Fools (1974) 	  	 
The One-Armed Swordsman (1976) 	  	 
The Condemned (1976) 	  	 
Whirlwind Kick (1977) 	  	 
The Legend of the Owl (1981) 	  	 
Heaven Can Help (1984) 	  	 
Silent Love (1986) 	  	 
Mr. Handsome (1987) 	  	 
The Wrong Couples (1987) 	  	 
Double Fattiness (1988) 	  	 
My Dear Son (1989) 	  	 
When East Meets West (1990) 	  	 
Will of Iron (1991) 	  	 
Mother of a Different Kind (1995)

ละครโทรทัศน์

อ้างอิง

แหล่งข้อมูลอื่น

David Chiang Fan Site - DCFS 
John Chiang Vietnam Fan Club
  ‘จอมยุทธ์หนังเหนียว’ เดวิดเจียง / หมิงซิงคลับ 
หน้า 3, กำลังภายใน ไทยรัฐทีวี. "ชักธงรบ" โดย กิเลน ประลองเชิง. ไทยรัฐปีที่ 67 ฉบับที่ 21357: วันอังคารที่ 12 กรกฎาคม พ.ศ. 2559 ขึ้น 8 ค่ำ เดือน 8 ปีวอก 
"เดวิด เจียง" ตำนานบู๊แผ่นฟิล์มรุ่นเก๋าจากไทยรัฐทีวี

นักแสดงจีน
นักแสดงฮ่องกง
บุคคลจากมณฑลเจ้อเจียง
นักแสดงทีวีบี
นักแสดงชายชาวจีนในศตวรรษที่ 20